شەفەق نیوز/ مەسرور
بارزانی سەرۆک حکومەت هەرێم کوردستان، ئمڕوو جمعە، چەوی کەفتە کیریاکوس کیتسوتاکیس
سەرۆک وەزیرەیل یونان لە ئەسینای پایتەخت.
حکومەت هەرێم کوردستان
لە بەیاننامەیگ وت: لە کۆبونەوەگەی گ باس لە شیوەیل بتەوکردن پەیوەندیەیل ناوبەین هەرێم
کوردستان و یونان کریا، و هەمیش باس لە نووەوەبویەیل لە عراق و گشت ناوچەگە کریا.
سەرۆک حکومەت باس
پەیوەندی دووسیەیلە لەناوبەین هەرێم کوردستان و یونان کرد، و باس لە ئارەزوو هەرێم
کوردستان لە تەکاندان پەیوەندیەیل مێژووی وەرەو چینەیلیگ فراوانتر کرد، وەتایبەت لە
کەرتەیل بەرهەمهاوردن و گواستنەوەی بازرگانی، و باس لە ئومید خوەی کرد ک سەرۆک وەزیران
یونانی وەی نزیکە لە هەرێم کوردستان بوینێد.
هەرلیوا، سەرۆک
وەزیرەیل یونان باس لە خوەشخاڵییم وە سەردان شاند پایەبەرز حکومەت هەرێم کوردستان کرد،و
باسی و سەردان مێژووی و یەکەم لە شیوەی کرد ک سەرۆک وەزیران هەرێم کوردستان سەردان
یونان بکەێد، هەمیش ئامادەیی وڵاتەگەی ئەرا بتەوکردن پەیوەندیەیل دووانی وەگەرد هەرێم
کوردستان نشان دا، وتیش؛ ئەوەسا وەی نزیکە سەردان عراق و هەرێم کوردستان وەیاوەری شاند
پایەبەرزیگ لە حکومەت یونان و بەرهەمهاورەیل کەێد.
لە کوبونەوەگە
هەمیش باس پەیوەندیەیل ناوبەین هەرێم کوردستان و حکومەت فیدڕاڵی و گەشەیل ناوچەگە وەگشتی
کریا،و هەمیش رووشنایی خریا بان هەڕەشەیل تیرۆر و جەنگ دژوە داعش و باوەتەیلیگ تر.
